**OBRAZEC št. 6 – VZOREC POGODBE**

**OBČINA TREBNJE, Goliev trg 5,** **8210 Trebnje**, ki jo zastopa župan Alojzij Kastelic,

identifikacijska številka za DDV: SI 34728317

matična številka: 5882958000

transakcijski račun: SI56 0110 0010 0013 047, odprt pri Banki Slovenije, UJP Novo mesto

(v nadaljevanju: **naročnik**)

in

**ZAVOD ZA GOZDOVE SLOVENIJE, Večna pot 2, 1000 Ljubljana**, ki ga zastopa v.d. direktorja mag. Janez Logar,

matična številka: 5786380000,

ID za DDV: SI 91496080,

transakcijski račun: SI56 0110 0603 0234 244, odprt pri Banki Slovenije, UJP

(v nadaljevanju: ZGS)

in

*(IZVAJALEC)*, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

transakcijski račun: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: izvajalec)

sklenejo na podlagi izvedenega postopka oddaje javnega naročila »Vzdrževanje gozdnih cest v letu 2022« in na podlagi vsebine določil Pravilnika o financiranju in sofinanciranju vlaganj v gozdove (Uradni list RS, št. 71/04, 95/04, 37/05, 87/05, 73/08, 63/10, 54/14, 60/15, 86/16 in 31/19), naslednjo

# **POGODBO**

# **O VZDRŽEVANJU GOZDNIH CEST V LETU 2022**

1. člen

S to pogodbo naročnik odda, izvajalec pa prevzame dela, ki so osnovno opredeljena v letnem programu del pri vzdrževanju gozdnih cest v Občini Trebnje izvajalcu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za leto 2022.

1. člen

Vrednost del po pogodbi znaša:

|  |  |  |  |
| --- | --- | --- | --- |
| Vrednost del (brez DDV) | |  | EUR |
| Popust | |  | EUR |
| Vrednost del (s popustom brez DDV) | |  | EUR |
| 9,5% DDV | |  | EUR |
| **SKUPAJ (9,5% DDV)** | |  | **EUR** |
|  | |  |  |
| **z besedo:** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | **EUR \_\_\_/100** |

Sredstva za izvedbo projekta v višini so zagotovljena na podlagi Odloka o proračunu Občine Trebnje za leto 2022 (Uradni list RS, št. 36/21, 135/21, 184/21 in 26/22), pod proračunsko postavko 11013, konto 40299912.

Letna vrednost del po tej pogodbi znaša do višine zagotovljenih sredstev, ki so odobrena s strani Ministrstva za kmetijstvo, gozdarstvo in prehrano, oz. višje če je toliko zagotovljenih sredstev v proračunu občine.

V primeru, da v ponudbi izvajalca podana letna vrednost del - opredeljenih v posameznem letnem programu, ne dosega letne pogodbene vrednosti, se dodatna dela do pogodbene vrednosti izvedejo po dopolnjenem programu, ki ga izdela ZGS in po ceniku iz ponudbe izvajalca.

1. člen

Izvajalec mora naročniku dostaviti naslednje garancije:

* bianko lastno menico ter menično izjavo s pooblastilom za izpolnitev in unovčenje menice kot finančno zavarovanje za dobro izvedbo pogodbenih obveznosti za dobro in pravočasno izvedbo pogodbenih obveznosti ter
* bianko lastno menico ter menično izjavo s pooblastilom za izpolnitev in unovčenje menice kot finančno zavarovanje za odpravo napak v garancijskem roku.

1. člen

Izvajalec se zavezuje izročiti v roku 10 dni od sklenitve te pogodbe, kot pogoj za veljavnost te pogodbe, bianko lastno menico ter menično izjavo s pooblastilom za izpolnitev in unovčenje menice za dobro izvedbo pogodbenih obveznosti, v višini 10% pogodbene vrednosti z DDV in veljavno do vključno 60 dni dlje, kot je v tej pogodbi določen skrajni rok za izvedbo naročila.

V kolikor se med trajanjem izvedbe pogodbe spremeni rok za izvedbo pogodbenih del oziroma vrednost pogodbenih del , mora izvajalec predložiti v roku 10 dni od sklenitve aneksa k tej pogodbi novo menično izjavo, skladno s spremembo pogodbenega roka za izvedbo del oziroma skladno s spremembo pogodbene vrednosti.

Naročnik lahko unovči predloženo finančno zavarovanje za dobro in pravočasno izvedbo pogodbenih obveznosti tudi pod naslednjimi pogoji:

* če se bo izkazalo, da izvajalec del ne opravlja v skladu s pogodbo;
* če izvajalec po svoji krivdi odstopi od pogodbe;
* če izvajalec ne odpravi nepravilnosti oz. pomanjkljivosti v roku, ki ga določi naročnik;
* če se bo izkazalo, da izvajalec dela opravlja s podizvajalcem, za katerega ni pridobil soglasja s strani naročnika;
* če bo naročnik pogodbo razdrl zaradi kršitev na strani izvajalca;
* če bo naročnik razdrl pogodbo zaradi zamud ali
* če bo dosežena najvišja pogodbena kazen, predvidena s to pogodbo;
* če bo izvajalec naročniku podal zavajajoče ali lažne informacije, podatke ali dokumente, zaradi česar mora naročnik javno naročilo razveljaviti ali modificirati,
* če izvajalec naročniku ne izroči ustreznega finančnega zavarovanja za odpravo napak v garancijskem roku, v skladu s to pogodbo.

Naročnik zahteva plačilo iz naslova finančnega zavarovanja za vse zneske, za katere je izvajalec odgovoren na podlagi finančnega zavarovanja zaradi neizpolnjevanja obveznosti po tej pogodbi, skladno s pogoji finančnega zavarovanja in do njene višine. Pred katerokoli terjatvijo na podlagi finančnega zavarovanja za dobro izvedbo del bo naročnik obvestil izvajalca, navajajoč naravo neizpolnjevanja obveznosti, v zvezi s katerim je terjatev nastala.

1. člen

Izvajalec mora ob prevzemu pogodbenih del izročiti naročniku bianko lastno menico ter menično izjavo s pooblastilom za izpolnitev in unovčenje menice za odpravo napak v garancijskem roku, po vzorcu iz razpisne dokumentacije, in sicer v višini 5% (pet odstotkov) od končne pogodbene vrednosti z DDV. Rok trajanja finančnega zavarovanja je za 30 (trideset) dni daljši kot je splošni garancijski rok za izvedbena dela, ki je določen s to pogodbo. Garancija služi naročniku kot jamstvo za vestno izpolnjevanje izvajalčevih obveznosti do naročnika v času garancijskega roka. V kolikor se garancijski rok podaljša, se mora hkrati podaljšati za enak čas tudi rok trajanja finančnega zavarovanja. Finančno zavarovanje za odpravo napak v garancijskem roku po izteku njene veljavnosti naročnik vrne izvajalcu.

Finančno zavarovanje za odpravo napak v garancijskem roku naročnik unovči, če:

- izvajalec v garancijskem obdobju ne odpravi vseh notificiranih napak na izvedenih delih,

- izvedena dela nimajo lastnosti/uporabljenih materialov/certifikatov, h katerim se je ponudnik zavezal ob predložitvi ponudbe naročniku.

Če izvajalec ne odpravi napak v dogovorjenem roku, jih je upravičen odpraviti naročnik, na račun izvajalca. Naročnik si v takem primeru zaračuna 5% pribitek za kritje svojih režijskih stroškov.

V kolikor bi bile ugotovljene pri delih ali izdelkih izvajalca take pomanjkljivosti, ki jih ni mogoče popraviti oziroma odpraviti ali bi bila odprava povezana z nesorazmerno visokimi stroški, ima naročnik izbirno pravico, da zahteva novo izdelavo oziroma nove izdelke ali pa da sorazmerno zniža vrednost teh del ali izdelkov kot odbitek pri kvaliteti.

1. člen

Izvajalec se zavezuje, da bo svoje obveznosti izpolnjeval v skladu z letnim programom del pri vzdrževanju gozdnih cest in operativnim programom dela, izdanega s strani ZGS. Operativni program dela je podrobnejši izvedbeni dokument letnega programa del pri vzdrževanju gozdnih cest, kjer so opredeljeni tudi roki za izvedbo del. Če rok za izvedbo posameznih del ne bo določen, je skrajni rok za izvedbo teh del do **28. 10. 2022** za dela v letu 2022.

1. člen

Naročnik oziroma ZGS sta dolžna pred začetkom izvajanja del izročiti izvajalcu operativni program del. Izvajalca bo ZGS uvedel v delo z zapisnikom, kjer bo predviden postopek izvajanja del.

Strokovno izvedbo del nadzira ZGS. Po končanih delih je ZGS dolžan dela prevzeti.

1. člen

Izvajalec s podpisom pogodbe izjavlja, da mu je poznan predmet pogodbe in vsi riziki, ki bodo spremljali delo ter da je seznanjen z razpisnimi zahtevami oz. s prejetim letnim programom del pri vzdrževanj~~u~~ gozdnih cest ter da so mu razumljivi in jasni pogoji in okoliščine za pravilno izvedbo del.

1. člen

V zvezi z izvajanjem s to pogodbo prevzetih del se izvajalec obvezuje da bo:

* izvršil dela strokovno pravilno, v skladu s standardi in gradbenimi normativi ter z običaji stroke;
* zagotovil strokovno vodstvo izvajanja del ter lastno kontrolo;
* kontaktno osebo Zavoda za gozdove obveščal o izvajanju del na posameznih gozdnih cestah v določenem dnevu. Izvajalcu del bo Zavod za gozdove v fazi uvajanja v delo predal pregledno karto s šiframi cest in seznam kontaktnih oseb Zavoda za gozdove po posameznih občinah in za posamezno cesto;
* ZGS omogočil stalen nadzor nad deli in količino ter kakovostjo uporabljenega materiala ter omogočal ZGS sprotni vpogled v dobavnice (ali tehtalnih listov), na katerih bo morala biti vpisana šifra ali ime gozdne ceste na katero se je vgradil gramoz; seznam relacij prevoza materiala z vpisanim časom raztovarjanja materiala ter številko ali ime ceste za katero je bil opravljen prevoz; dnevnike dela za opravljanje strojnih ur (greder, bager, rovokopač…) na katerih bo razviden čas pričetka in konca opravljanja dela (ura, minuta), številka ali ime ceste. Dnevnike bo sprotno ali občasno pregledoval pristojni delavec Zavoda za gozdove že med izvajanjem dela. Po opravljenih delih bo izvajalec del vsa dokazila (strojni dnevniki, dobavnice ali tehtalni listi, seznam prevozov) moral predložiti Zavodu, ki jih kot dokazila o opravljenem delu shrani za namene kontrol in nadzorov;
* v primeru nastanka poškodbe ali ovir na cesti, ki bi ogrožale varnost prometa, zagotovil takojšne ukrepanje ekipe za zavarovanje takšnih mest ali za odstranitev poškodb ali ovir;
* ZGS pravočasno obvestil o začetku in dokončanju del, najkasneje teden dni pred začetkom in tri dni pred dokončanjem;
* dela opravljal v skladu z operativnim programom del;
* izpolnjeval in upošteval določila Uredbe o zagotavljanju varnosti in zdravja pri delu na začasnih in premičnih gradbiščih (Uradni list RS, št. 83/05 in 43/11 – ZVZD-1).

1. člen

Pogodbene stranke se dogovorijo, da veljajo cene za posamezna dela kot sledi iz ponudbe izvajalca (v nadaljevanju ponudba), skladno z razpisno dokumentacijo.

1. člen

Opravljena dela po tej pogodbi bo izvajalec obračunal po cenah za enoto iz ponudbe in po dejansko izvršenih količinah na osnovi računov oziroma začasnih ali končnih situacij, ki jih potrdi ZGS.

Premiki strojev se vključijo v cene posameznih del in se ne obračunajo posebej. Priznajo pa se ure premika grederja iz ene na drugo gozdno cesto. Priznavajo se delovne ure stroja, pri tem pa se ne upoštevajo ure zastojev, ki bi nastali zaradi neustrezne organizacije dela ali drugih razlogov (okvare…).

Presežna in nepredvidena dela, ki niso zajeta v letnem programu vzdrževanja gozdnih cest, bo izvajalec lahko izvajal samo na podlagi pisnega naročila, ki ga v sodelovanju z občino izda ZGS, po cenah iz ponudbe oziroma predhodno dogovorjenih cenah.

ZGS lahko v dogovoru z naročnikom, v skladu z dejanskimi potrebami na posameznih cestah v času vzdrževalnih del, izvajalcu naroči prerazporeditev dela pogodbenih količin med cestami, zajetimi v letnem programu ZGS.

1. člen

Izvajalec je obvezan naročniku dostaviti s strani ZGS, OE Novo mesto potrjeno vsebino računa oz. mesečne situacije za pretekli mesec ter dobavnice, tehtalne liste za gramoz, prevoznice, dnevnike dela ali strojne liste oz drugo ustrezno dokumentacijo ZGS je dolžan vsebino računa oz. situacije pregledati in napisati kolavdacijski zapisnik. ZGS je dolžan potrdilo o ustrezni vsebini računa oz. situacije izvajalcu in naročniku, ter kolavdacijski zapisnik naročniku, posredovati v roku 5 dni po prejemu.

Če naročnik ne zavrne računa oz. situacije v roku (8) dni od prejema, se šteje, da je potrjen oz. potrjena s pretekom tega roka.

Stroške izvedenih del bo naročnik poravnal izvajalcu na osnovi prejetih mesečnih situacij/računov, t.j. eRačunovki jih bo izvajalec izstavil naročniku v skladu z Zakonom o opravljanju plačilnih storitev za proračunske uporabnike (Uradni list RS, št. 77/16 in 47/19).

1. člen

Če izvajalec po svoji krivdi ne bo izvršil del v roku iz operativnega programa dela ali v dogovorjenem roku, je dolžan plačati naročniku pogodbeno kazen v višini 0,3% na dan, vendar skupna pogodbena kazen ne more znašati več, kot 5% pogodbene vrednosti.

Če naročniku zaradi zamude izvajalca z izvedbo del nastane škoda, ki presega vrednost pogodbene kazni, ima naročnik pravico do povrnitve vse škode nad zneskom pogodbene kazni.

1. člen

Izvajalec daje v skladu z zakon, ki ureja obligacijska razmerja 2 letno garancijo za kakovost izvedbenih del. Garancijski rok teče od prevzema del. V primeru, da se v tem času pojavijo napake zaradi nekvalitetnega dela, materiala ali skritih napak, jih mora izvajalec odpraviti na svoje stroške v roku, ki je naveden v pisnem obvestilu ZGS.

Za vgrajeno opremo in industrijske objekte veljajo garancijski roki proizvajalcev oz. dobaviteljev.

1. člen

Izvajalec je po končanih delih dolžan odstraniti ves odpadni material, embalažo in drugo, kar je ostalo po izvajanju gradbenih del. V primeru, da izvajalec po končanih delih ne opravi navedenega, lahko naročnik to opravi na izvajalčeve stroške.

1. člen

ZGS se zavezuje dokončana dela prevzeti po količini in kvaliteti najkasneje 10 dni po prejetju izvajalčevega obvestila. Datum prevzema ZGS sporoči izvajalcu, ki se zavezuje zagotoviti pooblaščeno osebo, ki bo sodelovala pri prevzemu. Ugotovitve prevzema se vpišejo v zapisnik o prevzemu, v katerem se natančno ugotovi predvsem:

* ali izvedena dela ustrezajo določilom te pogodbe, veljavnim zakonskim predpisom in pravilom stroke;
* kakovost izvedenih del in pripombe v zvezi z njo;
* opredelitev del, ki jih je izvajalec dolžan ponovno izvesti, dokončati ali popraviti;
* druge pomembnejše ugotovitve;
* datum prevzema del.

Če izvajalec ne odpravi napak v dogovorjenem roku, jih je, po načelu dobrega gospodarja, upravičen odpraviti naročnik na račun izvajalca.

1. člen

Strokovni nadzor, kot tudi urejanje vseh drugih vprašanj, ki bodo nastala v zvezi z izvajanjem te pogodbe, bo s strani naročnika opravljal ZGS, OE Novo mesto. Odgovorni vodja del s strani izvajalca je \_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

1. člen

Naročnik lahko razdre pogodbo v primeru:

* če izvajalec tudi po pisnem pozivu naročnika in naknadnem, največ 10 dnevnem roku, z deli ne začne ali jih ob morebitni prekinitvi ne nadaljuje;
* če ZGS izvajalca že tekom izvajanja del opozori, da dela nekvalitetno in v nasprotju s pravili stroke, izvajalec pa tega ne upošteva;
* nastalih zamud po krivdi izvajalca, ki onemogočajo izvedbo letnega programa vzdrževanja gozdih cest.

Izvajalec lahko razdre pogodbo v primeru

* če naročnik ne izpolnjuje svojih pogodbenih obveznosti;
* če pride izvajalec v položaj, da ni sposoben opraviti pogodbenih del.

Zaradi neizpolnjenih obveznosti naročnika lahko izvajalec razdre pogodbo šele po tem, ko je dal naročniku primeren poznejši rok za izpolnitev obveznosti, ki ne mora biti krajši od 8 delovnih dni, naročnik pa niti v tem roku svojih obveznosti ni izpolnil. Pogodbo je možno prekiniti samo pisno z izjavo, ki se izroči drugi pogodbeni stranki. V izjavi mora biti točno navedeno, na podlagi česa se pogodba prekinja.

Če pride do razdrtja pogodbe po krivdi naročnika, mora le ta plačati vsa opravljena dela in škodo, ki jo je utrpel izvajalec zaradi razdrtja pogodbe. Če pride do razdrtja pogodbe po krivdi izvajalca, naročnik nima nobenih finančnih obveznosti ne glede na obseg opravljenih del. Če stranki sporazumno razdreta pogodbo, rešujeta sporazumno vsa sporna vprašanja, ki so nastala z razdrtjem pogodbe.

1. člen

Morebitne spore, ki bi nastali v zvezi z izvajanjem te pogodbe, bosta pogodbeni stranki skušali rešiti sporazumno.

Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču v Novem mestu.

1. člen

Sestavni deli pogodbe so: razpisna dokumentacija, ponudba izvajalca, in program del pri vzdrževanju gozdnih cest za leto 2022.

1. člen

Odgovorna oseba za izvajanje pogodbe s strani naročnika je Janja Fink, s strani ZGS je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, in s strani izvajalca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

1. člen

Pogodba je sklenjena, ko jo podpišejo vse pogodbene stranke.

1. člen

Ta pogodba je napisana v treh (3) enakih izvodih, od katerih prejme vsaka pogodbena stranka po en (1) izvod.

|  |  |  |
| --- | --- | --- |
| **IZVAJALEC:** |  | **NAROČNIK:** |
|  |  |  |
| \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_ |  | Alojzij Kastelic  ŽUPAN |
|  |  |  |
| žig |  | žig |
|  |  |  |
| Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **ZGS:** |
|  |
| mag. Janez Logar  v.d. direktorja |
|  |
| žig |
|  |
| Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_ |